joelniklaus/EU_Wikipedias huggingface dataset:
Σ' αγαπώ μ' αγαπάς

Το Σ' αγαπώ Μ' αγαπάς είναι ελληνική κωμική τηλεοπτική σειρά που προβλήθηκε στο Mega από το 2000 έως το 2002. Πρωταγωνιστές είναι η Δήμητρα Παπαδοπούλου στον ρόλο της Δήμητρας και ο Θοδωρής Αθερίδης στον ρόλο του Θοδωρή. Η σειρά είναι βασισμένη στην καναδική γαλλόφωνη σειρά Un gars, une fille. Το σενάριο μετέφρασε η Δήμητρα Πούλκου και προσάρμοσε η Δήμητρα Παπαδοπούλου. Το ζευγάρι Δήμητρα-Θοδωρής επέστρεψε στις 21 Φεβρουαρίου του 2019 μέσα από διαφημιστικά σποτάκια του καναλιού της Cosmote στο YouTube.

Πλοκή 
Η σειρά ακολουθεί την καθημερινή ζωή ενός τυπικού ελληνικού ζευγαριού της πόλης, του Θοδωρή (Θοδωρής Αθερίδης) και της Δήμητρας (Δήμητρα Παπαδοπούλου) σε όλες τις εκφάνσεις της, τη σχέση τους, τους τσακωμούς τους, τα άγχη και τις φοβίες τους. Σε κάθε ένα από τα 61 επεισόδια της σειράς, παρουσιάζονταν διάλογοι του ζευγαριού σε διαφορετικούς χώρους (σε κάθε επεισόδιο συνήθως τρεις), όπως στο γυμναστήριο, στα διάφορα δωμάτια του σπιτιού, στο βιβλιοπωλείο, στο φαρμακείο και άλλα. Χαρακτηριστική είναι η σκηνοθεσία της σειράς, καθώς η κάμερα σε κάθε πλάνο έμενε ακίνητη.

Χαρακτήρες 
Δήμητρα: Η Δήμητρα είναι μια σύγχρονη γυναίκα της πόλης που εργάζεται, ενώ παράλληλα έχει αναλάβει τις περισσότερες δουλειές του σπιτιού. Είναι υπερβολική, ζηλιάρα, έχει πολλές φορές απρόβλεπτες αντιδράσεις και έχει διακαή πόθο να παντρευτεί και να γίνει μητέρα.

Θοδωρής: Ο Θοδωρής είναι ένας άνδρας που διατηρεί πολλά από τα στερεότυπα του Έλληνα άνδρα. Αγαπά πολύ τη Δήμητρα, ωστόσο δεν θέλει να δεσμευτεί διά του γάμου και τρομάζει στην ιδέα να κάνουν παιδί.

Καστ 
Δήμητρα Παπαδοπούλου ως Δήμητρα
Θοδωρής Αθερίδης ως Θοδωρής
Ειρήνη Κουμαριανού ως γιαγιά του Θοδωρή
Σάρα Γανωτή ως Σάρα (φίλη της Δήμητρας)
Νίκος Σταυρακούδης ως Νίκος (άντρας της Σάρας)
Βασιλική Δέλλιου ως μητέρα της Δήμητρας
Ζέτα Λογοθέτη ως Αναστασία
Γιάννης Τσίκης ως πατέρας του Θοδωρή
Εύα Στιλάντερ ως Τζίνα (γραμματέας στο γραφείο που δουλεύει ο Θοδωρής)
Μάνος Τσότρας ως ψυχολόγος

Έκτακτες συμμετοχές: Αν και το πρωτότυπο καναδικό σενάριο όριζε ότι στα πλάνα θα πρέπει να εμφανίζονται τα πρόσωπα μόνο των δύο πρωταγωνιστών και ότι όλοι οι υπόλοιποι δευτερεύοντες χαρακτήρες δεν θα φαίνονται σε κανένα πλάνο, στην ελληνική εκδοχή της σειράς υπήρξαν κάποιες εξαιρέσεις. Στη σειρά εμφανίστηκαν μεταξύ άλλων και οι: Μαρία Καβογιάννη, Ιεροκλής Μιχαηλίδης, Φρόσω Ράλλη, Γιάννης Παπαγιάννης, Στέργιος Νένες, Φωτεινή Μπαξεβάνη, Ηλίας Μαμαλάκης, Κώστας Μακεδόνας και Ζανό Ντάνιας.

Επισκόπηση σειράς

Παραπομπές

Εξωτερικοί σύνδεσμοι 
 Σ' αγαπώ μ' αγαπάς στην ιστοσελίδα του Mega
 

Τηλεοπτικές σειρές Mega
Ελληνικές κωμικές τηλεοπτικές σειρές
Τουρίνσκ

Το Τουρίνσκ (ρωσ. Туринск) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 18.800 κατοίκους. Βρίσκεται 253 χλμ από το Αικατερίνενμπουργκ, στο ποτάμι Τουρά.

Πόλεις του Όμπλαστ του Σβερντλόφσκ
Αρτιόμοφσκι

Το Αρτιόμοβσκι (ρωσικά: Артёмовский) είναι πόλη της Ρωσικής Ομοσπονδίας, στο Όμπλαστ του Σβερντλόφσκ, με πληθυσμό 33.700 κατοίκους. Βρίσκεται στο ποτάμι Μπομπρόβκα.

Πόλεις του Όμπλαστ του Σβερντλόφσκ
Νοβοουράλσκ

Το Νοβοουράλσκ (ρωσικά: Новоуральск) είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 85.522 κατοίκους σύμφωνα με την απογραφή του 2010.Βρίσκεται 67 χλμ. βόρεια από το Αικατερίνενμπουργκ, στο ποτάμι Νέιβα.

Παραπομπές

Εξωτερικοί σύνδεσμοι 

Πόλεις του Όμπλαστ του Σβερντλόφσκ
Ρεζ

Το Ρεζ (ρωσ. Реж) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 39.300 κατοίκους. Βρίσκεται 83 χλμ νότιοανατολικά από το Αικατερίνενμπουργκ, στο ποτάμι Ρεζ.

Πόλεις του Όμπλαστ του Σβερντλόφσκ
Σησέρτ

Το Σησέρτ (ρωσ. Сысерть) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 21.000 κατοίκους. Βρίσκεται 50 χλμ από το Αικατερίνενμπουργκ, στο πόταμο  Σησέρτ.

Πόλεις του Όμπλαστ του Σβερντλόφσκ
Σουχόι Λογκ

Το Σουχόι Λογκ (ρωσ. Сухой Лог) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 36.300 κατοίκους. Βρίσκεται 114 χλμ από το Αικατερίνενμπουργκ, στο πόταμο Πησμά.

Πόλεις του Όμπλαστ του Σβερντλόφσκ
Μηχάιλοβσκ

Το Μηχάιλοβσκ (ρωσ. Михайловск) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 10.200 κατοίκους. Βρίσκεται 163 χλμ από το Αικατερίνενμπουργκ και 28 χλμ από το Νίζνιε Σέργκι.

Πόλεις του Όμπλαστ του Σβερντλόφσκ
Νόβαγια Λιάλια

Το Νόβαγια Λιάλια (ρωσ. Новая Ляля) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 13.500 κατοίκους. Βρίσκεται 306 χλμ βόρεια από το Αικατερίνενμπουργκ, στο ποτάμι Λιάλια. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες.

Πόλεις του Όμπλαστ του Σβερντλόφσκ
Νίζνιαγια Τουρά

Το Νίζνιαγια Τουρά (ρωσ. Нижняя Тура) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 23.700 κατοίκους. Βρίσκεται 254 χλμ από το Αικατερίνενμπουργκ και 4 χλμ από το Λεσνόι, στο ποτάμι Τουρά. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες.

Πόλεις του Όμπλαστ του Σβερντλόφσκ
Τάλιτσα

Το Τάλιτσα (ρωσ. Талица) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 18.700 κατοίκους. Βρίσκεται 219 χλμ ανατολικά από το Αικατερίνενμπουργκ, στο ποταμό Πησμά.

Πόλεις του Όμπλαστ του Σβερντλόφσκ
Σρεντνεουράλσκ

Το Σρεδνεουράλσκ (ρωσ. Среднеуральск) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 19.600 κατοίκους. Βρίσκεται 25 χλμ από το Αικατερίνενμπουργκ και 8 χλμ άπο η Βέρχνιαγια Πησμά.

Πόλεις του Όμπλαστ του Σβερντλόφσκ
Περβοουράλσκ

Το Περβουράλσκ (ρωσικά: Первоуральск) είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 124.528 κατοίκους σύμφωνα με την απογραφή του 2010. Βρίσκεται 46 χλμ. δυτικά από το Αικατερίνενμπουργκ, στο ποταμό Σαϊτάνκα. Το κλίμα είναι ηπειρωτικό, με συγκρατημένα καλοκαίρια και κρύους χιονώδεις χειμώνες. Είναι μεγάλο βιομηχανικό κέντρο.

Παραπομπές

Εξωτερικοί σύνδεσμοι 

Πόλεις του Όμπλαστ του Σβερντλόφσκ
Ιρμπίτ

Το Ιρμπίτ (ρωσ. Ирбит) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 42.500 κατοίκους. Βρίσκεται στο πόταμο Νίτσα. Δημάρχος – Ανδρέας Γκελμουτ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Είναι μεγάλο βιομηχανικό κέντρο. Μία από τις αρχαιότερες πόλεις στην Ουράλια.

Πόλεις του Όμπλαστ του Σβερντλόφσκ
Ντεγκτιάρσκ

Το Ντεγκτιάρσκ (ρωσ. Дегтярск) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 15.300 κατοίκους. Βρίσκεται στο ποταμό Βιάζοβκα. Το κλίμα είναι ηπειρωτικό, με ήπια καλοκαίρια και κρύους χιονισμένους χειμώνες.

Πόλεις του Όμπλαστ του Σβερντλόφσκ
Κιροβγκράντ

Το Κιροβγκράντ (ρωσ. Кировград) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 22.700 κατοίκους. Πήρε το όνομα του από τον σοβιετικό πολιτικό Σεργκέι Κίροφ.

Παραπομπές

Πόλεις του Όμπλαστ του Σβερντλόφσκ
Βέρχνιαγια Τουρά

Η Βέρχνιαγια Τουρά (ρωσ. Верхняя Тура) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 10.000 κατοίκους. Βρίσκεται 187 χλμ από το Αικατερίνενμπουργκ και 8 χλμ άπο τη Κούσβα, στο ποτάμι Τουρά.

Πόλεις του Όμπλαστ του Σβερντλόφσκ
Βέρχνιαγια Σαλντά

Η Βέρχνιαγια Σαλντά (ρωσ. Верхняя Салда) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 50.100 κατοίκους. Βρίσκεται 195 χλμ βόρεια από το Αικατερίνενμπουργκ, στο ποτάμι Σαλντά.

Πόλεις του Όμπλαστ του Σβερντλόφσκ
Βέρχνιαγια Πησμά

Η Βέρχνιαγια Πησμά (ρωσ. Верхняя Пышма) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 57.700 κατοίκους. Προάστιο του Αικατερίνενμπουργκ.

Πόλεις του Όμπλαστ του Σβερντλόφσκ
Μπεριόζοβσκι

Το Μπεριόζοβσκι (ρωσ. Берёзовский) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 47.000 κατοίκους. Βρίσκεται 13 χλμ βορειοανατολικά από το Γιεκατερίνμπουργκ, στο πόταμο Μπεριόζοβκα. Κέντρο για το χρυσό.

Πόλεις του Όμπλαστ του Σβερντλόφσκ
Μπογκντανόβιτς

Το Μπογκντανόβιτς (ρωσ. Богданович) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 32.300 κατοίκους. Βρίσκεται 99 χλμ ανατολικά από το Αικατερίνενμπουργκ, στο ποτάμι Κουνάρα.

Πόλεις του Όμπλαστ του Σβερντλόφσκ
Νεβιάνσκ

Το Νεβιάνσκ (ρωσ. Невьянск) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 25.900 κατοίκους. Βρίσκεται 75 χλμ νότια από το Αικατερίνενμπουργκ, στο ποταμό Νέιβα. Είναι κέντρο της Ορθοδοξίας και της εικονογραφίας.

Πόλεις του Όμπλαστ του Σβερντλόφσκ
Γκυ του Αβέν

Ο Γκυ/Γουίδων, γαλλ. Guy, ολλανδ. Gwijde (π. 1253 - 23 Μαΐου 1317) από τον Οίκο του Αβέν ήταν επίσκοπος της Ουτρέχτης (1301-1317).

Βιογραφία
Ήταν ο τρίτος γιος του Ιωάννη Α΄ κόμη του Αινώ και της Αδελαΐδας, κόρης του Φλόρις Δ΄ κόμη της Ολλανδίας. Μεγαλύτερα αδέλφια του ήταν ο Ιωάννης Β΄ κόμης της Ολλανδίας και του Αινώ και ο Μπουσάρ επίσκοπος του Μετς, ενώ μικρότεροι αδελφοί του ο Γουλιέλμος επίσκοπος του Καμπρέ και ο Φλωρέντιος, σύζυγος της Ισαβέλλας Α΄ Βιλλεαρδουίνου πριγκίπισσας της Αχαΐας. Ο μεγάλος θείος του Ιάκωβος ντ'Αβέν ήταν κύριος της Εύβοιας.

Ο Ιωάννης Β΄ του εξασφάλισε τη θέση του επισκόπου της Ουτρέχτης το 1301, αντί του Αδόλφου Β΄ φαν Βάλντεκ. Ο Γκυ χειροτονήθηκε το επόμενο έτος από τον αρχιεπίσκοπο της Κολωνίας και κατάφερε να συμφιλιώσει τις μερίδες των Λίχτενμπεργκερ και Φρέζινγκεν. Το 1304 οδήγησε ένα θυμωμένο πλήθος από τη Φλάνδρα, που κατέλαβε την Ολλανδία και το Στιχτ, κάτι που αποδυνάμωσε τη θέση του αδελφού του. Στην ακόλουθη μάχη του Ντύβελαντ ο Γκυ αιχμαλωτίστηκε. Εν τω μεταξύ στην Ουτρέχτη οι Φρέζινγκεν, με τη βοήθεια των συντεχνιών, κατέλαβαν την εξουσία και συμφώνησαν προνόμια για αυτές. Το επόμενο έτος το καθεστώς των συντεχνιών έπρεπε να συμφιλιωθεί με τον Γκυ, που είχε ελευθερωθεί. Το 1309 ο βασιλιάς της Γερμανίας αναγνώρισε τον Γκυ ως κοσμικό κύριο της Ουτρέχτης. 

Το 1311 συμμετείχε στο Συνέδριο της Βιέννης. Αντιλήφθηκε ότι έπρεπε να συμβιβαστούν οι μερίδες στο Στρίχτ και την Ουτρέχτη, έτσι πήρε ενδιάμεση θέση. Χειρίστηκε προσωπικά τις κυριότητες Έμστελ και Βερντέν και χορήγησε προνόμια άστεως στο Άμστερνταμ το 1306. Το 1317 απεβίωσε 64 ετών και τάφηκε στον καθεδρικό της Ουτρέχτης· ο επιτύμβιο μνημείο, αν και υπέστη βλάβες κατά την εικονοκλαστική περίοδο το 16ο αι., υπάρχει ακόμη. Το Έμστελ και Βερντέν προσαρτήθηκαν στην κομητεία της Ολλανδίας.

Οικογένεια
Είχε τέκνα:
 Αλάιντ, παντρεύτηκε τον Όθωνα φαν Άσπερεν φαν Χόικελομ και είχε κόρη:
 Έλμπουρκ φαν Άσπερεν, παντρεύτηκε τον Ντιρκ φαν Πολάνεν.
 Μαρία, παντρεύτηκε τον Άρνολτ κύριο του Ίξελσταϊν και είχε κόρη:
 Γκυγιόττε φαν Άμστελ, κυρία του Ίξελσταϊν, παντρεύτηκε τον Ιωάννη Α΄ κύριο του Έχμοντ.

Πηγές
 G.C. van Nieuwenhuizen: Gwijde van Avesnes, Bisschop van Utrecht 1301-1317; scriptie RUU (1976)
 G. van der Zee: Vaderlandsche Kerkgeschiedenis; Kampen (1936)

Οίκος του Αβέν
Επίσκοποι του 14ου αιώνα
Ρομάνο Σκάρπα

Ο Ρομάνο Σκάρπα (Romano Scarpa, 27 Σεπτεμβρίου 1927 - 23 Απριλίου 2005) ήταν καλλιτέχνης και συγγραφέας, ο πλέον φημισμένος Ιταλός σχεδιαστής των ιστοριών του Walt Disney.
Γεννήθηκε στις 27 Σεπτεμβρίου 1927 στη Βενετία και πέθανε στις 23 Απριλίου 2005 στη Μάλαγα. 

Ο Σκάρπα θεωρείται από πολλούς σαν ο μέντορας των Ιταλικών κόμικς της Ντίσνεϋ. Από το ξεκίνημά του δύο πάθη τον χαρακτηρίζουν: Τα κινούμενα σχέδια και η τέχνη της διασκέδασης (animation) για τα οποία εγκαταλείπει τις προγραμματισμένες εμπορικές σπουδές του. Μετά το Β' Παγκόσμιο πόλεμο ιδρύει ένα στούντιο στο οποίο μετατρέπει σε κινούμενα σχέδια κάποιες από τις ιστορίες του Χανς Κρίστιαν Άντερσεν. Στη συνέχεια (1953) δουλεύει για τον Ιταλό εκδότη Μοντατόρι, όπου ξεκίνησε να δημιουργεί ιστορίες των ηρώων του Ντίσνεϋ για το περιοδικό Topolino , εμφανώς επηρεασμένος από την τεχνοτροπία του Φλόιντ Γκόντφρεντσον  αλλά και του Καρλ Μπαρκς.

Παρότι βασικά σχεδιαστής ιστοριών με πρωταγωνιστή τον Μίκυ, ο Σκάρπα δεν παρέλειψε να φιλοτεχνήσει μερικές από τις κλασσικότερες σειρές του Ντόναλντ Ντακ. Παράλληλα, πρόσθεσε ο ίδιος και νέους χαρακτήρες στο σύμπαν του Μίκυ Σίτι και της Λιμνούπολης. Η εξαιρετική δουλειά του επηρέασε με τη σειρά της, άλλους νεώτερους καλλιτέχνες, όπως ο Τζόρτζιο Καβατσάνο.

Αρκετές από τις ιστορίες του δημοσιεύθηκαν στις ΗΠΑ από τις εκδόσεις Gladstone, κάτι που συνέβαινε πρώτη φορά για Ιταλό δημιουργό.
Ο Σκάρπα εργάσθηκε κυρίως για τα κόμικς του Ντίσνεϋ, ωστόσο κατά καιρούς συνήθιζε να στρέφεται σε άλλους ήρωες, όπως οι Lupo, Angelino ή Yogi Bear.

Τη δεκαετία του '70 επέστρεψε στη συγγραφή και συνέχισε έως το τέλος της ζωής του. Εν τω μεταξύ, αναζητώντας ευνοϊκότερο κλίμα, μετακόμισε στην Ισπανία, αλλά προηγουμένως, είχε προλάβει να δημιουργήσει μια εκπληκτική ιστορία για τους  Ολυμπιακούς Αγώνες της Σεούλ (1988), περισσότερο γνωστή σαν Paperolimpiadi. Το 1994 εγκαταστάθηκε στη Μάλαγα, όπου πέθανε το 2005 σε ηλικία 78 ετών.

Παραπομπές

Εξωτερικοί σύνδεσμοι
Ο Ρομάνο Σκάρπα στην Comiclopedia

Ιταλοί δημιουργοί κόμικς
Δημιουργοί κόμικς Ντίσνεϋ
Φλόιντ Γκόντφρεντσον

Ο Φλόιντ Γκόντφρεντσον (Floyd Gottfredson) ήταν Αμερικανός σχεδιαστής κόμικς των ιστοριών του Walt Disney, τις οποίες ανέλαβε εξ’ ολοκλήρου (σενάριο και σχέδιο) από το Μάϊο του 1930, έως και τη συνταξιοδότησή του, το 1975.

Γεννήθηκε στο Κέϊσβιλ της Γιούτα, στις 5 Μαΐου του 1905 και πέθανε στη Νότια Καλιφόρνια, στις 22 Ιουλίου του 1986.

Ήταν ο καλλιτέχνης της κλασσικής σειράς του Mickey Mouse στα μεγάλα εβδομαδιαία έντυπα των ΗΠΑ, ωστόσο το ξεκίνημά του χαρακτηρίσθηκε από δημοσίευση εικονογραφημένων ιστοριών για τοπικές εφημερίδες του Σώλτ Λέικ Σίτι και της Γιούτα.

Ως συνεργάτης του Γουώλτ Ντίσνεϋ, εισήγαγε νέους χαρακτήρες στη σειρά, σαν το «Μαύρο Φάντασμα» (Phantom Blot) ή τον «Ήττα-Βήττα» (Eega-Beeva) και η ποιοτική δουλειά του επηρέασε νεώτερους καλλιτέχνες του είδους, όπως ο Ιταλός Ρομάνο Σκάρπα.

Διετέλεσε επικεφαλής του τμήματος κόμικς της Walt Disney Company, από το 1930 έως το 1946.

Παραπομπές

Εξωτερικοί σύνδεσμοι 
Ο Φλόιντ Γκόντφρεντσον στην Comiclopedia 

Αμερικανοί δημιουργοί κόμικς
Δημιουργοί κόμικς Ντίσνεϋ
Τζόρτζιο Καβατσάνο

Ο Τζόρτζιο Καβατσάνο (Giorgio Cavazzano, Βενετία, 19 Οκτωβρίου 1947) είναι Ιταλός σχεδιαστής κόμικς, γνωστός κυρίως για τη δουλειά του με τους ήρωες του Ντίσνεϋ. 

Έκανε τα πρώτα του βήματα σε ηλικία μόλις 12 ετών, περνώντας μελάνι στις ιστορίες του ξαδέρφου του και σχεδιαστή κόμικς, Λουτσιάνο Καπιτάνο. Δύο χρόνια αργότερα, όντας 14 ετών, βρέθηκε στο πλευρό του διάσημου Ρομάνο Σκάρπα, εργαζόμενος ως μελανωτής και χρωματιστής στις ιταλικές εκδόσεις των κόμικς του Ντίσνεϋ. Το 1967, στην ηλικία των 20 ετών, έκανε το ντεμπούτο του σαν σχεδιαστής, αφού εξασκήθηκε επί σειρά ετών στο πλευρό του δασκάλου του.

Ανήκοντας στη νέα γενιά δημιουργών, ο Καβατσάνο κατάφερε να συνδυάσει την κλασσική τεχνοτροπία των ιστοριών του Γουώλτ Ντίσνεϋ με μία σύγχρονη αισθητική, παρουσιάζοντας συνολικά μια μοντέρνα καλλιτεχνική πρόταση. Η καλλιτεχνική του ταυτότητα και η επίδραση που άσκησε η δουλειά του στους σύγχρονους και νεότερούς του σχεδιαστές του επέτρεψε να κληρονομήσει τον τίτλο του μέντορα.

Μέσα σε λίγα χρόνια δημιούργησε δεκάδες δικούς του χαρακτήρες και σειρές: Walkie-Tokie, Oscar e Tango, Smalto e Johnny, Altai & Johnson, Capitan Rogers, Jungle Bungle. Το 2003 έγινε ο πρώτος Ιταλός σχεδιαστής κόμικς που εικονογράφησε ιστορία με τον Σπάιντερμαν, με τίτλο Το Μυστικό Του Κρυστάλλου (στα ελληνικά από τις Εκδόσεις Μικρός Ήρως) σε συνεργασία με τον συγγραφέα Τίτο Φαράτσι. Το 2006 κυκλοφορεί το γκράφικ νόβελ Jungle Town, πάλι σε κείμενα του Φαράτσι. Έχει συμμετάσχει επίσης σε πολλές επετειακές ανθολογίες, όπως για παράδειγμα Ο Σχεδιαστής Του Asterix Του Γαλάτη Uderzo Σκιαγραφημένος Από Τους Φίλους Του (στα ελληνικά από τη Μαμούθ Comix) και πιο πρόσφατα Diabolik - Με Το Βλέμμα Των Άλλων (στα ελληνικά από τη Jemma Press). 

Δουλειές του δημοσιεύθηκαν στα έντυπα της Ντίσνεϋ σε όλο τον κόσμο, κυρίως στην Ευρώπη. Στην Ελλάδα στα περιοδικά Μίκυ Μάους, Κλασσικά, Ντόναλντ, Σούπερ Μίκυ, Αλμανάκο και σε άλλα. Αξιοσημείωτες είναι οι διασκευές γνωστών κινηματογραφικών επιτυχιών με πρωταγωνιστές τους ήρωες του Ντίσνεϋ, με χαρακτηριστικά παραδείγματα τη La Strada του Φεντερίκο Φελίνι και την Καζαμπλάνκα που δημοσιεύτηκε στο περιοδικό ΚΟΜΙΞ.

Το 2015 επισκέφτηκε την Ελλάδα στα πλαίσια της εκδήλωσης Thessaloniki Comic Convention (The Comic Con) στη Θεσσαλονίκη, της οποίας και υπήρξε επίσημος καλεσμένος.

Βραβεύθηκε πολλές φορές για τη συνεισφορά του στην 9η τέχνη. Εκτός από τα κόμικς, έχει εργαστεί επίσης στη διαφήμιση, τα κινούμενα σχέδια και την εικονογράφηση παιδικών βιβλίων.

Παραπομπές

Εξωτερικοί σύνδεσμοι 
Άρθρο σχετικά με το Τζόρτζιο Καβατσάνο
Παρουσίαση του Τζόρτζιο Καβατσάνο στο comicdom.gr
Συνέντευξη του Τζόρτζιο Καβατσάνο στην Εφημερίδα των Συντακτών

Ιταλοί δημιουργοί κόμικς
Δημιουργοί κόμικς Ντίσνεϋ
Βραβεία Independent Spirit του 2007

Η 23η απονομή των Βραβείων Independent Spirit, έλαβε χώρα στις 23 Φεβρουαρίου 2008, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2007. Οι υποψηφιότητες ανακοινώθηκαν το Νοέμβριο του 2007.

Υποψηφιότητες ανά κατηγορία 
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.

Εξωτερικοί σύνδεσμοι 
Επίσημη ιστοσελίδα των βραβείων
Ανακοίνωση των νικητών στο IMDb. 
Φωτογραφικό αρχείο 

2007
Independent Spirit
Άνω Καλεντίνη Άρτας

Η Άνω Καλεντίνη είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Ηρακλείας, του δήμου Γεωργίου Καραϊσκάκη (έδρα του δήμου), της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Άρτας, στο γεωγραφικό διαμέρισμα Ηπείρου.  
Μέχρι το 1940 ο οικισμός ονομαζόταν Καλεντίνη.

Γεωγραφία
Η Άνω Καλεντίνη είναι ημιορεινός οικισμός στο ανατολικοκεντρικό τμήμα του νομού Άρτας. Βρίσκεται στις βορειοδυτικές υπώρειες των ορέων Βάλτου, πάνω στην επαρχιακή οδό Άρτας-Πηγών και στην ανατολική όχθη του ποταμού Καλεντίνη (Καλεντινιώτη), σε μέσο σταθμικό υψόμετρο 335. Απέχει 35 χλμ. περίπου ΒΑ. της Άρτας (μέσω Μηλιανών).

Τοπική κοινότητα
Η τοπική κοινότητα Άνω Καλεντίνης είναι χαρακτηρισμένη ως αγροτικός ημιορεινός οικισμός, με έκταση 50,407 χμ² (2011). Περιλαμβάνει και τους οικισμούς Άγιος Αθανάσιος, Βαρκά, Επάνω Σέση, Μέγας Κάμπος, Πέρα Καλεντίνη, Πλακουτσαίικα και Σέση.

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 ως Καλεντίνη και προσαρτήθηκε στον δήμο Ηρακλείας του νομού Άρτας. Το 1912 ορίστηκε έδρα της ομώνυμης κοινότητας και το 1940 μετονομάστηκε σε Άνω Καλεντίνη. Με το ΦΕΚ 244Α - 04/12/1997 αποσπάστηκε από την κοινότητα Άνω Καλεντίνης και προσαρτήθηκε στον δήμο Ηρακλείας. Με το ΦΕΚ 87Α - 07/06/2010 αποσπάστηκε από τον δήμο Ηρακλείας και προσαρτήθηκε στον δήμο Γεωργίου Καραϊσκάκη, ενώ ορίστηκε και έδρα του δήμου.

Γενικά στοιχεία
Στον οικισμό υπάρχουν μικρές βιοτεχνίες επεξεργασίες ξύλου και κηροποιείο. Εδώ εδρεύει και το Κέντρο Υγείας του δήμου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Εξωτερικοί σύνδεσμοι
https://www.youtube.com/watch?reload=9&v=ZCLCPI1COJE

Χωριά του νομού Άρτας
Δήμος Γεωργίου Καραϊσκάκη
Όμπλαστ του Ιβάνοβο

Το Όμπλαστ του Ιβάνοβο (ρωσικά: Ивановская область) - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Ιβάνοβο (408.330 κάτοικοι - απογρ. 2010), η Κίνεσμα (97.900) και η Σούγια (65.500). 

Στα βόρεια της περιφέρειας βρίσκεται ο ποταμός Βόλγας. 

Η περιφέρεια Ιβάνοβο συνορεύει με τις περιφέρειες Βλαντίμιρ, Κοστρομά, Νίζνι Νόβγκοροντ και Γιαροσλάβλ.
Το κλίμα είναι εύκρατο ηπειρωτικό.

Η πόλη Σούγια είναι σημαντικό κέντρο παραγωγής υφασμάτων.

Ιβανοβο
Μετάλλαξη

Στη Βιολογία με τον όρο μετάλλαξη ή μεταλλαγή (mutation), χαρακτηρίζεται οποιαδήποτε μεταβολή που μπορεί να συμβεί στο γενετικό υλικό ενός οργανισμού.

Στους πολυκύτταρους ευκαρυωτικούς οργανισμούς, αν η μεταβολή προσβάλλει κύτταρα γαμετών, χαρακτηρίζεται γενετική μεταλλαγή και μπορεί να κληρονομηθεί. Αντίθετα, αν προσβληθούν σωματικά κύτταρα (μη φυλετικά), η μεταλλαγή αυτή ονομάζεται σωματική μεταλλαγή η οποία δεν κληρονομείται. Οι μεταλλάξεις που έχουν ως αποτέλεσμα αλλαγές γονιδίων (γονιδιακές μεταλλάξεις), είναι αλλαγές στην αλληλουχία βάσεων μόνο σε ένα γονίδιο παράγοντας ένα διαφορετικό αλληλόμορφο.

Η μετάλλαξη μπορεί επίσης να προσβάλλει τον αριθμό των χρωμοσωμάτων, οπότε και παρατηρείται η χρωμοσωμική μετάλλαξη. Αλλαγές στο μονοπάτι από το DNA του γονιδίου μέχρι τα αμινοξέα ή τα πολυπεπτίδια του φαινοτύπου περιλαμβάνονται επίσης στις μεταλλάξεις. 

Οι μεταλλάξεις συμβαίνουν με τυχαίο τρόπο, χωρίς αυτό να σημαίνει ότι δεν υπόκεινται και στην επίδραση του περιβάλλοντος. Ειδικότερα, είναι τυχαίες με την έννοια ότι η πιθανότητα να εμφανιστεί μια μεταλλαγή δε σχετίζεται με το βαθμό χρησιμότητάς της. Ανάλογα με τη σημασία τους στην εξέλιξη, διακρίνονται σε ευνοϊκές, επιβλαβείς ή ουδέτερες. Οι ευνοϊκές μεταλλάξεις στο γονότυπο ενός οργανισμού είναι σπανιότερες και ευνοούνται από τη φυσική επιλογή. Συχνότερες είναι οι ουδέτερες, οι οποίες δεν επηρεάζουν τον φαινότυπο. Οι επιβλαβείς μεταλλάξεις εξαλείφονται με το πέρασμα του χρόνου, μπορούν όμως να επιζήσουν αν είναι υπολειπόμενες.

Εξωτερικοί σύνδεσμοι

Δείτε επίσης
Αναπαραγωγή μεταλλαγής
Αυτόματη μετάλλαξη
ιν βίτρο μετάλλαξη
Μεταλλαξογένεση
Μεταλλαξιοσύνθεση
Τεστ μεταλλαγής
Όμπλαστ του Λίπετσκ

Το Όμπλαστ του Λίπετσκ (ρωσικά: Липецкая область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Λίπετσκ (508.887 κάτοικοι, απογραφή 2010) και η Γιελέτς (108.404 κάτοικοι).
Στο κέντρο του όμπλαστ βρίσκεται ο ποταμός Ντον.
 
Το όμπλαστ του Λίπετσκ συνορεύει με τα όμπλαστ της Τούλα, του Ριαζάν, του Ταμπόφ, του Βορόνεζ, του Κουρσκ και του Οριόλ.
Το κλίμα της είναι εύκρατο ηπειρωτικό.

Η πόλη Λίπετσκ είναι σημαντικό κέντρο μεταλλουργίας.

Λιπετσκ
Γεράσιμος Μποζίκης

Ο Γεράσιμος Μποζίκης (1943) είναι Έλληνας καλαθοσφαιριστής. Σήμερα είναι ο πρόεδρος της Βραζιλιάνικης Ομοσπονδίας Καλαθοσφαίρισης. 

Γεννήθηκε στα Πατήσια το 1943. Σε νεαρή ηλικία αγωνίστηκε στον ΑΟ Σπόρτιγκ. Σε ηλικία 15 ετών μετακόμισε στη Βραζιλία, όπου αγωνίστηκε στην Κιζούκα του Ρίο και στη Μποταφόγκο. Έχει ύψος 1.91μ. και αγωνιζόταν ως σέντερ, πάουερ φόργουορντ και σμολ φόργουορντ. 

Μετά το τέλος της αθλητικής καριέρας του ασχολήθηκε ως παράγοντας του μπάσκετ και ψηφίστηκε ως πρόεδρος της ομοσπονδίας του Ρίο, πόστο στο οποίο υπηρέτησε για περίπου δέκα χρόνια και στη συνέχεια ψηφίστηκε πρόεδρος της βραζιλιάνικης ομοσπονδίας το 1997. Απέκτησε, επίσης, τη βραζιλιάνικη υπηκοότητα.

Εξωτερικοί σύνδεσμοι 
Συνέντευξη του Γεράσιμου Μποζίκη στο sport-fm.gr

Έλληνες ομογενείς καλαθοσφαιριστές
Βραζιλιάνοι καλαθοσφαιριστές
Καλαθοσφαιριστές Σπόρτιγκ
Καλαθοσφαιριστές βραζιλιάνικων συλλόγων
Σμολ φόργουορντ
Πάουερ φόργουορντ
Σέντερ
Όμπλαστ του Οριόλ

Το Όμπλαστ του Οριόλ (ρωσικά: Орловская область) - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Οριόλ (317.747 κάτοικοι - απογρ. 2010), η Λύβνη (53.600) και το Μτσένσκ (50.300).
Το κέντρο της περιφέρειας διασχίζει ο ποταμός Οκά (ποταμός). 
Η περιφέρεια Οριόλ συνορεύει με τις περιφέρειες Τούλα, Λίπετσκ, Κουρσκ, Μπριάνσκ και Καλούγκα.

Το κλίμα είναι εύκρατο ηπειρωτικό.
Η πόλη Οριόλ είναι σημαντικό κέντρο μηχανολογίας και παραγωγής τροφίμων.

Τομείς της οικονομίας 
 Γεωργία
 Μηχανολογία 
 Παραγωγή τροφίμων 
 Παραγωγή δομικών υλικών

Οριολ
Όμπλαστ του Τβερ

Το Όμπλαστ του Τβερ (ρωσικά: Тверская область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τβερ (403.606 κάτοικοι - απογρ. 2010) και Ρζεβ (61.982). Πριν από 1990 ονομάζονταν περιφέρεια Καλίνιν.
Στο όμπλαστ βρίσκεται ο ποταμός Βόλγας. 
Το όμπλαστ του Τβερ συνορεύει με τα όμπλαστ της Μόσχας, του Σμολένσκ, του Γιαροσλάβλ, της Βόλογκντα, του Πσκοφ και του Νόβγκοροντ.
Το κλίμα είναι εύκρατο ηπειρωτικό.

Η πόλη Τβερ είναι κέντρο της μηχανολογίας.

Τομείς της οικονομίας 
 Μηχανολογία
 Παραγωγή τροφίμων 
 Παραγωγή ηλεκτρικής ενέργειας

ΑΕΠ = 125.6 δισ. ρούβλια.

Εξωτερικοί σύνδεσμοι 

 

Τβερ
Όμπλαστ της Τούλα

Το Όμπλαστ της Τούλα (ρωσικά: Тульская область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τούλα (501.169 κάτοικοι - απογρ. 2010) και το Νοβομοσκόφσκ (131.386). 
Στο όμπλαστ βρίσκεται ο ποταμός Ντον.

Το όμπλαστ της Τούλα συνορεύει με τα όμπλαστ της Μόσχας, του Ριαζάν, του Λίπετσκ, του Οριόλ και της Καλούγκα. Το κλίμα είναι εύκρατο ηπειρωτικό.

Η πόλη Τούλα είναι κέντρο της χημικής βιομηχανίας.

Τομείς της οικονομίας 
 Χημική βιομηχανία
 Παραγωγή τροφίμων

ΑΕΠ = 108.7 δισ. ρούβλια.

Εξωτερικοί σύνδεσμοι 

 

Τουλα
Όμπλαστ του Ροστόφ

Το Όμπλαστ του Ροστόφ (ρωσικά: Ростовская область) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Σημαντικότερες πόλεις της είναι η πρωτεύουσα Ροστόφ στον Ντον (1.089.261 κάτοικοι - απογρ. 2010) και Ταγκανρόγκ (257.681). 
Εντός του όμπλαστ βρίσκεται ο ποταμός Ντον. 

Το όμπλαστ του Ροστόφ συνορεύει με τα όμπλαστ του Βορόνεζ, του Βολγκογκράντ, την Δημοκρατία της Καλμίκια, καθώς και τα κράι της Σταυρούπολης και του Κρασνοντάρ. 

Η πόλη Ροστόφ στον Ντον είναι κέντρο της μηχανολογίας και μεγάλο λιμάνι. 
To Ταγκανρόγκ είναι μεγάλο λιμάνι επίσης.

Τομείς της οικονομίας 
 Μηχανολογία
 Εξόρυξης άνθρακα 
 Χημική βιομηχανία
 Γεωργία
 Παραγωγή τροφίμων 

ΑΕΠ = 264.1 δισ. ρούβλια.

Εξωτερικοί σύνδεσμοι 

 

Ροστοφ
Δημοκρατία της Βόρειας Οσετίας - Αλανίας

Η δημοκρατία της Βόρειας Οσετίας – Αλανίας (ρωσικά: республика Северная Осетия - Алания) - είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Πρωτεύουσά της είναι το Βλαντικαβκάζ (311.693 κάτοικοι - απογρ. 2010). 

Στην περιφέρεια βρίσκεται ο ποταμός Τέρεκ. 

Η δημοκρατία της Βόρειας Οσετίας – Αλανίας συνορεύει με τις Καμπαρντίνο-Μπαλκάρια, Τσετσενία και Σταυρούπολη.

Τομείς της οικονομίας 
 Μεταλλουργία
 Γεωργία
 Παραγωγή τροφίμων

Εξωτερικοί σύνδεσμοι 

 http://www.rso-a.ru/ 

Ομοσπονδιακά υποκείμενα της Ρωσίας
Οσσετία
Doda

Η Dorota Rabczewska (15 Φεβρουαρίου 1984), γνωστή ως Doda, είναι Πολωνή τραγουδίστρια.

Βιογραφία 
Γεννήθηκε στις 15 Φεβρουαρίου του 1984 στην πόλη της Πολωνίας, Ciechanow. Είναι από τις πιο διάσημες Πολωνές τραγουδίστριες και έχει κερδίσει μέχρι τώρα ένα μεγάλο αριθμό βραβείων στην χώρα της. Στις 25 Φεβρουαρίου 2005 παντρεύτηκε τον Πολωνό ποδοσφαιριστη Radoslaw Majdan ενώ τον ίδιο χρόνο κέρδισε στο Μουσικό φεστιβάλ Sopot καθώς και στο Svebny Slowik Music Award. Η καριέρα της ξεκίνησε στο συγκρότημα Virgin το 2000 από το οποίο αποχώρησε το 2007. Έχει κερδίσει 3 βραβεία στο Viva Comet 2007 για την Καλλιτέχνιδα της χρονίας, το πρόσωπο της χρονιάς και για το καλύτερο Videoclip του 2007 (για το videoclip "Katharsis"). Στα βραβεία MTV Europe η Doda κερδίζει στην κατηγορία "Καλύτερη Πολωνή καλλιτέχνιδα". Επίσης έχει πραγματοποιήσει φωτογράφιση για το Playboy ενώ έχει ποζάρει και στο CKM.

Δισκογραφία

Άλμπουμς 
2002 Virgin
2004 Bimbo
2005 Ficca
2007 Diamond Bitch
2011 The Seven Temptations

Σινγκλς 
 2002  To Ty
 2002  Mam Tylko Ciebie
 2003  Nie Złość Dody
 2004  Dżaga
 2004  Kolejny Raz
 2004  Nie Zawiedź Mnie
 2005  Piekarnia
 2005  Znak Pokoju
 2005  2 Bajki
 2006  Szansa
 2006  Dezyda
 2006  Opowiem Ci
 2006  Dla R. (Nieważne dziś jest)
 2006  Inni Przyjaciele
 2007  Katharsis
 2007  To Jest To
 2008  Nie Daj Się
 2009  Dziękuję
 2010  Bad Girls
 2010  My Way or No Way

Παραπομπές

Εξωτερικοί σύνδεσμοι 

 Επίσημη Ιστοσελίδα

Πολωνοί τραγουδιστές
Θανάσης Σκουρτόπουλος

Ο Αθανάσιος (Θανάσης) Σκουρτόπουλος είναι Έλληνας προπονητής καλαθοσφαίρισης. Γεννήθηκε στις 23 Μαΐου 1965 στην Χαϊδάρι κι έπαιξε για πολλά χρόνια στην Γ.Σ. Δαφνίου, στην ΑΕΚ, και στο Παγκράτι. Διετέλεσε σαν παίκτης μέλος όλων των μικρών εθνικών ομάδων.

Προπονητική σταδιοδρομία
Ξεκίνησε την προπονητική του καριέρα στην Γ.Σ. Δαφνίου οπού την οδήγησε στις εθνικές κατηγορίες για πρώτη φορά. Συνέχισε στο  Α.Ο. Αιγάλεω  και έπειτα στον Όμιλος Φιλάθλων Ηρακλείου. (καλαθοσφαίριση ανδρών).  

Το 2000 ανέλαβε θέση στο τεχνικό επιτελείο της ΑΕΚ, σαν βοηθός του Ντούσαν Ίβκοβιτςκαι μετά του  Ντράγκαν Σάκοτα, και του Φώτης Κατσικάρης, έχοντας και τη επίβλεψη του αναπτυξιακού προγράμματος της ομάδας.

Το 2005 ανέλαβε βοηθός του Αργύρης Πεδουλάκης στον  Πανελλήνιο. 

Το 2006 ανέλαβε το  Α.Ο. Αιγάλεω που το οδήγησε για πρώτη φορά στην μεγάλη κατηγορία και έμεινε μέχρι το 2009. 

Το 2009-2010 τον βρίσκει Γ.Σ. Περιστερίου.  

Το 2011-2012 τον  Πανελλήνιο που φτάνουν μέχρι τους 16 EuroCup.  

 Το 2012 τον Α.Ε. Ίκαρος Καλλιθέας και το 2012-2013 τον Πανιώνιο Γυμναστικό Σύλλογο Σμύρνης. 

Το 2013 αναλαμβάνει τον Γ.Σ. Κεραυνό Στροβόλου στην Κύπρο. 

Το 2014 έως το 2016 στην ομάδα Α.Γ.Ο. Ρεθύμνου - Ρέθυμνο Cretan Kings.  

Το 2017 από τον Φεβρουάριο τον Απόλλωνα Πατρών.  

Το 2017 – 2018 τον Γ.Σ.Λ. Φάρος  

Από το 2014 έως 2017 εργάστηκε σαν Assistant  κόουτς στην Εθνική Ελλάδας Ανδρών στο πλευρό του  Φώτη Κατσικάρη και μετά του Κώστα Μίσσα 

.Το 2018 αναλαμβάνει πρώτος προπονητής  της Εθνικής Ελλάδας που την οδήγησε στο  Μουντομπάσκετ 2019.

Το 2021 αναλαμβάνει την ομάδα  Γ.Σ. Ηρακλής Θεσσαλονίκης.

 Πρωτάθλημα Ελλάδας (2002) και Κύπελλο Ελλάδας (2001) με την ΑΕΚ
 Το 2008 με τον Α.Ο. Αιγάλεω εκλέχτηκε 2ος καλύτερος προπονητής στην Ελλάδα από τους εκπροσώπους του Αθλητικού τύπου.

Παραπομπές

Πηγές

Εξωτερικοί σύνδεσμοι 
 
 Thanassis Skourtopoulos portrait – the Greek Head Coach of Keravnos Strovolou, all4basketball.com, October 13, 2013.

Έλληνες καλαθοσφαιριστές
Καλαθοσφαιριστές Εθνικής Ελλάδας Κ16
Έλληνες προπονητές καλαθοσφαίρισης
Καλαθοσφαιριστές ΑΕΚ
Καλαθοσφαιριστές Δάφνης Δαφνίου
Προπονητές καλαθοσφαίρισης Εθνικής Ελλάδας
Προπονητές καλαθοσφαίρισης Απόλλωνα Πατρών
Προπονητές καλαθοσφαίρισης Παγκρατίου
Προπονητές καλαθοσφαίρισης Αιγάλεω
Προπονητές καλαθοσφαίρισης ΟΦΗ
Προπονητές καλαθοσφαίρισης ΑΕΚ
Προπονητές καλαθοσφαίρισης Πανελληνίου
Προπονητές καλαθοσφαίρισης Περιστερίου
Προπονητές καλαθοσφαίρισης Πανιωνίου
Προπονητές καλαθοσφαίρισης Ρεθύμνου
Προπονητές καλαθοσφαίρισης Φάρου Λάρισας
Προπονητές καλαθοσφαίρισης Ικάρου Καλλιθέας
Προπονητές καλαθοσφαίρισης Δάφνης Δαφνίου
Χάραλντ Β΄ της Δανίας

Ο Χάραλντ Β΄ της Δανίας (Harald 2., 989 – 1018) ήταν βασιλιάς της Δανίας (1014 – 1018), μεγαλύτερος γιος και διάδοχος του βασιλιά της Δανίας Σβεν Α΄ του διχαλογένη και της Σίγκριντ της Υψηλής. Έμεινε αντιβασιλιάς στην Δανία την εποχή που ο πατέρας του εκστράτευε στην Αγγλία κατά το βασιλιά Έθελρεντ του πρεσβύτερου με τον μικρότερο αδελφό του Κνούτο. Διαδέχθηκε τον πατέρα του στην Δανία, ενώ τον ίδιο σε τέσσερα χρόνια τον διαδέχθηκε ο αδελφός του Κνούτος, που ήταν ήδη βασιλιάς της Αγγλίας.

Βασιλείς της Δανίας
Οίκος των Κνύτλινγκα
Ρυθμός κυματοδήγησης

Ο Ρυθμός κυματοδήγησης της ηλεκτρομαγνητικής ακτινοβολίας είναι η μετρούμενη ένταση πεδίου σε επίπεδο κάθετο στην κατεύθυνση διάδοσης του ηλεκτρομαγνητικού κύματος. Παρατηρούνται κατά τη διάδοση ραδιοκυμάτων και μικροκυμάτων περιορισμένα μέσα σε κυματοδηγό, σε οπτικά κύματα μέσα σε οπτικές ίνες καθώς και στα λέιζερ.

Οι ρυθμοί κυματοδήγησης προκύπτουν εξαιτίας των οριακών συνθηκών στα τοιχώματα του κυματοδηγού. Οι επιτρεπόμενοι ρυθμοί μπορούν να βρεθούν με την επίλυση των εξισώσεων του Maxwell.

Τύποι Ρυθμών 

Οι ρυθμοί κυματοδήγησης διακρίνονται στους παρακάτω: 

ΤΕΜ (Transverse ElectroMagnetic) ρυθμοί 
Εz = Hz = 0, δηλαδή υπάρχουν εγκάρσιες συνιστώσες για το μαγνητικό και το ηλεκτρικό πεδίο. Οι ορθογωνικοί κυματοδηγοί δεν μπορούν να υποστηρίξουν ΤΕΜ ρυθμούς.

ΤΕ (Transverse Electric) ρυθμοί 
Εz = 0, δηλαδή υπάρχει εγκάρσια συνιστώσα μόνο για το ηλεκτρικό πεδίο.

ΤM (Transverse Magnetic) ρυθμοί 
Hz = 0, δηλαδή υπάρχει εγκάρσια συνιστώσα μόνο για το μαγνητικό πεδίο.

HEM (Hybrid ElectroMagnetic) ρυθμοί 
Η ηλεκτρική και η μαγνητική συνιστώσα του κύματος δεν είναι κάθετες στην κατεύθυνση διάδοσης.

Ηλεκτρομαγνητισμός
Οπτικές ίνες
Θύμαινα

Η Θύμαινα είναι νησί, αλλά και παράλιος οικισμός, του συμπλέγματος των Φούρνων που βρίσκεται μεταξύ Σάμου και Ικαρίας. Παλαιότερα (μέχρι το 1940) λεγόταν και Φύμαινα. Κατά μία εκδοχή το όνομα Θύμαινα πιστεύεται ότι οφείλεται στα πολλά θυμάρια που υπάρχουν στο νησί. Είναι το δεύτερο μεγαλύτερο νησί του συμπλέγματος μετά τους Φούρνους με έκταση 10,071 τ.χλμ.. Ο πληθυσμός της σύμφωνα με την απογραφή του 2011 είναι 136 κάτοικοι ενώ στον δεύτερο οικισμό του νησιού την Κεραμειδού απογράφησαν 7 κάτοικοι.

Η Κεραμειδού είναι πολύ μικρός παράλιος οικισμός ο οποίος βρίσκεται στην ανατολική πλευρά και σε μικρή απόσταση με τα πόδια νότια από τον οικισμό της Θύμαινας σε έναν μικρό κόλπο με αμμώδη παραλία και λίγα αρμυρίκια. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Φούρνων Κορσεών και σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών ενώ σύμφωνα με την απογραφή του 2011 απογράφησαν 7 κάτοικοι.

 Η εξέλιξη του πληθυσμού του νησιού φαίνεται στον παρακάτω πίνακα.

Το 2008 στο δημοτικό σχολείο του νησιού υπήρχαν μόνο 6 μαθητές. Το υψηλότερο σημείο του νησιού είναι 470 μ.

Η Θύμαινα όπως και ολόκληρο το σύμπλεγμα των Φούρνων είναι ενταγμένη στο δίκτυο Natura 2000 ως ζώνη υψηλής προστασίας (ΖΕΠ) και χαρακτηρίζεται επίσης σημαντική περιοχή για τα πουλιά της Ελλάδας (ΣΠΠΕ)

Εξωτερικοί σύνδεσμοι 

 Η ιστοσελίδα για τη Θύμαινα
 Θύμαινα. Ένας μικρός ξεχασμένος παράδεισος - Ιωσήφ Παπαδόπουλος στο https://www.youtube.com/
 Θύμαινα: Ο μικρός παράδεισος του Αιγαίου στους Φούρνους Κορσεών από την https://www.ertnews.gr/

Παραπομπές 

Νησιά του βορειοανατολικού Αιγαίου
Περιφερειακή ενότητα Ικαρίας
Δήμος Φούρνων Κορσεών
Λοχίας

Ο λοχίας είναι βαθμός Υπαξιωματικού (OR-6) και παλαιότερα (OR-5), του ελληνικού Στρατού Ξηράς, ανώτερος του δεκανέα και κατώτερος του επιλοχία.

Ο αντίστοιχος βαθμός στους αγγλόφωνους στρατούς καλείται Sergeant.

Ετυμολογία 
Η λέξη λοχίας προέρχεται από το λόχος + -ίας (συνήθης κατάληξη πολλών ελληνικών ουσιαστικών).

Διακρίσεις 
Ελλάδα:

Στο Στρατό Ξηράς διακρίνονται σε:

 Μόνιμους, που προέρχονται από τη Σχολή Μονίμων Υπαξιωματικών (ΣΜΥ)
 Εθελοντές μακράς θητείας (ΕΜΘ)
 Οπλίτες πενταετούς υποχρέωσης (ΟΠΥ/ΕΠΥ)
 Επαγγελματίες οπλίτες (ΕΠΟΠ)
 Έφεδρους λοχίες. Ο βαθμός του έφεδρου λοχία απονέμεται τιμητικά δύο μήνες πριν από την απόλυση σε έφεδρους δεκανείς ειδικών δυνάμεων και ΕΛΔΥΚ που διακρίθηκαν κατά τη διάρκεια της θητείας τους

Οι αντίστοιχοι βαθμοί στο Πολεμικό Ναυτικό είναι ο κελευστής και στην Πολεμική Αεροπορία ο σμηνίας.

Κύπρος:

Στην Εθνική Φρουρά διακρίνονται σε:

 Μόνιμους, οι οποίοι προέρχονται από τη Σχολή Μονίμων Υπαξιωματικών (ΣΜΥ)
 Έφεδρους, οι οπόιοι εκπλήρωσαν την θητεία τους σαν λοχίες και σε εξαιρετικές περιπτώσεις, Δόκιμοι Έφεδροι Αξιωματικοί οι οποίοι δεν πληρούσαν τα κριτήρια για την ονομασία τους σαν Έφεδροι Ανθυπολοχαγοί. 

Οι αντίστοιχοι βαθμοί στην Διοίκηση Ναυτικού είναι ο κελευστής και στην Διόικηση Αεροπορίας ο σμηνίας.

Δείτε επίσης 
 Βαθμοί και διακριτικά των υπαξιωματικών του Ελληνικού Στρατού Ξηράς
 Βαθμοί και διακριτικά των στρατών ξηράς των μελών του ΝΑΤΟ
 Βαθμοί και διακριτικά των αξιωματικών του στρατού ξηράς των μελών του ΝΑΤΟ

Εξωτερικοί σύνδεσμοι 

 Λεξιλογική προέλευση των βαθμών των Ενόπλων Δυνάμεων

Στρατιωτικοί βαθμοί
Μοσεσόε Β΄ του Λεσότο

Ο Μοσεσόε Β΄  (Moshoeshoe II, πρώην όνομα: Constantine Bereng Seeiso, 1938-1996) ήταν ανώτατος αρχηγός στο Λεσότο και στη συνέχεια βασιλιάς του κρατιδίου, από το 1966 ως τον τραγικό θάνατό του, το 1996.

Βιογραφία

Πρώτα χρόνια 
Γεννήθηκε στις 2 Μαΐου του 1938 και μορφώθηκε στο Κολέγιο της πόλης Ρόμα, στο Λεσότο. Στη συνέχεια στάλθηκε στην Αγγλία, εν μέσω φημών ότι ο θετός πατέρας του σκόπευε να τον δηλητηριάσει. Αρχικά πήγε στο Κολέγιο Έπλφορθ και στη συνέχεια στο Κόρπους Κρίστι της Οξφόρδης. Ενώ βρισκόταν εκεί η ζωή του δε διέφερε καθόλου από εκείνη ενός Άγγλου ευγενή και συμπεριελάμβανε κυνήγι, σκοποβολή και ψάρεμα. Το 1962 παντρεύτηκε την Ταμπίτα Μασέντλ Λεροτόλι Μοτζελάιν (Tabitha Masentle Lerotholi Mojelain ), η οποία έγινε γνωστή αργότερα με την ονομασία Μαμοάτο ('Mamohato) , με την οποία απέκτησαν 2 γιους και 1 κόρη.

Βασιλεία 
Πολλές φορές η πολιτική εξουσία του περιορίστηκε και η βασιλεία του διεκόπη δύο φορές. Στα πρώτα χρόνια της Βασιλείας του (1970), ο Λεαμπούα Τζόναθαν, τότε πρωθυπουργός, κατέλαβε την εξουσία και ανέλαβε τον έλεγχο της κυβέρνησης, στέλνοντας στην εξορία (Ολλανδία) το Βασιλιά. Ο Μοσεσόε ανέκτησε κάποια εξουσία το 1986, όταν ανατράπηκε ο Τζόναθαν σε πραξικόπημα. Τον Φεβρουάριο του 1990 του αφαιρέθηκαν οι εξουσίες που του έδινε το Σύνταγμα. Τον Νοέμβριο της ίδιας χρονιάς ο γιος του, Λετσίε, πραγματοποίησε πραξικόπημα και ανέτρεψε τον πατέρα του, καταλαμβάνοντας ο ίδιος το θρόνο. Για τα επόμενα χρόνια, ως το 1992, ο βασιλιάς έζησε εξόριστος στο Ηνωμένο Βασίλειο. Αποκαταστάθηκε στο θρόνο τον Ιανουάριο του 1995. Κυβέρνησε για βραχύβια θητεία, ως τον θάνατό του, τον Ιανουάριο της επόμενης χρονιάς. . Στη διάρκεια της πολιτικής αναταραχής το 1970 και το 1990, και για έναν μήνα μετά το θάνατο του βασιλιά το 1996, η χήρα του και μητέρα του Λετσίε, Μαμοάτο, ήταν αντιβασίλισσα.

Θάνατος 
Ο βασιλιάς σκοτώθηκε σε ηλικία 57 ετών σε τροχαίο δυστύχημα, όταν το αυτοκίνητό του ξέφυγε από την πορεία του σε ορεινό δρόμο του κρατιδίου, τις πρώτες πρωινές ώρες στις 15 Ιανουαρίου του 1996. Στο δυστύχημα βρήκε το θάνατο και ο οδηγός του Μοσοσόε. Σύμφωνα με ανακοίνωση της κυβέρνησης, ο Βασιλιάς είχε μεταβεί στο Ματσιένγκ για να δει τα βοοειδή του στη 1 το πρωί και επέστρεφε στη Μαζερού όταν συνέβη το δυστύχημα.

Παραπομπές 

Μοσ
Γεώργιος Παναγόπουλος

Ο Γεώργιος Παναγόπουλος (1910-1988) διετέλεσε δήμαρχος Αιγίου κατά την περίοδο 1974-1978 ενώ συνέγραψε και ιστορικές μελέτες σχετικές με το Αίγιο.

Βιογραφία

Γεννήθηκε στο Αίγιο το 1910 και ήταν γιος του συμβολαιογράφου Αιγίου Δημητρίου Παναγόπουλου. Σπούδασε νομικά στο Πανεπιστήμιο Αθηνών. Εργάστηκε στη γενέτειρά του ως δικηγόρος και στη συνέχεια ως συμβολαιογράφος. Νυμφεύτηκε την Αιγιώτισσα καθηγήτρια μουσικής Σπυριδούλα (Πίπη) Αργυριάδη. Από νωρίς εντρύφησε στην ιστορία της πόλης του Αιγίου και της Αιγιάλειας, πράγμα το οποίον επιβεβαιώνει το συγγραφικό του έργο.
Απεβίωσε στις 5 Ιουνίου 1988. Το μεγάλο του αρχείο του, προϊόν πολυετούς έρευνας, κληροδότησε στο Τοπικό Ιστορικό Αρχείο στο Αίγιο (Παράρτημα των Γενικών Αρχείων του Κράτους) ενώ ορισμένες ιστοριοδιφικές του μελέτες παραμένουν ανέκδοτες.

Η προσφορά του 

Με δικές του ενέργειες ανεγέρθη το 1955 το κτήριο της Στέγης των Γραμμάτων και των Τεχνών Αιγίου, το θέατρο που στεγάζει και σήμερα τη Φιλαρμονική Αιγίου Ευτέρπη. Στα 1970-1971 Ο Γ. Παναγόπουλος  έκανε προσπάθειες για να καθιερωθεί η 26η Ιανουαρίου (η ημέρα της Μυστικής Συνέλευσης της Βοστίτσας) ως τοπική εορτή, οι ενέργειές του ωστόσο απέβησαν άκαρπες. 

Το έργο της σύντομης δημαρχίας του (1974-1978) ήταν πολύπλευρο, στραμμένο πάντοτε γύρω από την προβολή και ανάδειξη της ιστορικής, πνευματικής και καλλιτεχνικής παράδοσης του Αιγίου. Πρωτοστάτησε στην ίδρυση της Εταιρείας Φίλων της αρχαίας Ελίκης, της Δημοτικής Πινακοθήκης,της Φιλοτελικής Εταιρείας, του Σκακιστικού Ομίλου, του Χορευτικού Ομίλου Αιγίου. 

Επί των ημερών του αναβιώθηκαν τα Ανθεστήρια (ανοιξιάτικες γιορτές του παλιού Αιγίου), ανακαινίστηκε το νεοκλασικό της Δημοτικής Βιβλιοθήκης Αιγίου, εγκαινιάστηκαν οι εγκαταστάσεις της Ε.Β.Ο. (Ελληνική Βιομηχανία Όπλων) και ξεκίνησαν έργα με στόχο την ανάπλαση της παραλίας του Αιγίου με την κατεδάφιση ορισμένων ερειπωμένων σταφιδαποθηκών. Επίσης τέθηκαν οι βάσεις για την αναπαλαίωση δύο νεοκλασικών της πόλης του, της Παλαιάς Δημοτικής Αγοράς (έργο του Ερνέστου Τσίλλερ, σημερινό Αρχαιολογικό Μουσείο) και του Παλαιού Νοσοκομείου (σημερινό Πολιτιστικό Κέντρο.

Συγγραφικό έργο 
Ιστορία της Φιλαρμονικής Αιγίου (1892-1952), Αίγιον 1953 (Έπαινος της Ακαδημίας Αθηνών)
Η Αστική Κοινότης της Βοστίτσας κατά την Β΄ Βενετοκρατία (Συμβολή εις την ιστορίαν της Πόλεως Αιγίου), Αθήνα 1981
"Το Βενετικόν κτηματολόγιον της Βοστίτσας και η σημασία του εις την έρευναν της Πελοποννησιακής Ιστορίας" στα Πρακτικά του Β΄ Διεθνούς Συνεδρίου Πελοποννησιακών Σπουδών, τ. Γ΄, Αθήνα 1981-82, σελ. 433-440
Η Μυστική Συνέλευσις της Βοστίτσας (Αιγίου) (26-30 Ιανουαρίου 1821), Αθήνα 1983
Το Βενετικό Κτηματολόγιο της Βοστίτσας (σε συνεργασία με τον Κ. Ντόκο), έκδοση Μορφωτικού Ινστιτούτου Αγροτικής Τραπέζης της Ελλάδος, Αθήνα 1993
Αίγιο, Μνημεία και Τέχνη (σε συνεργασία με το ζωγράφο Σπύρο Κρητικό), έκδοση της Δημοτικής Βιβλιοθήκης Αιγίου & Εκδόσεις Νηρέας, 2002

Παναγόπουλος
Παναγόπουλος
Σωτήρης Καϊάφας

Ο Σωτήρης Καϊάφας (γεννήθηκε 17 Δεκεμβρίου 1949) είναι Κύπριος ποδοσφαιριστής. Θεωρείται ως ένας από τους κορυφαίους Κύπριους επιθετικούς όλων των εποχών. Αγωνίστηκε στην Ομόνοια Λευκωσίας κατά την περίοδο 1967 - 1984, ενώ κατά το ποδοσφαιρικό έτος 1975-76 κέρδισε το Χρυσό Παπούτσι ως πρώτος σκόρερ των ευρωπαϊκών πρωταθλημάτων με 39 γκολ. 

Υπήρξε ακόμη πρώτος σκόρερ του Παγκυπρίου πρωταθλήματος οκτώ φορές, με 44 γκολ το 1976-77, έχει το ρεκόρ επίτευξης τερμάτων σε μια αγωνιστική περίοδο πρωταθλήματος, πέτυχε τα περισσότερα γκολ στην ιστορία της Ομόνοιας και του Κυπριακού ποδοσφαίρου (σε 489 με Ομόνοια και Εθνική πέτυχε 324 γκολ), αναδείχθηκε δυο χρονιές το 1976 και το 1978 «Αθλητής της Χρονιάς» από την EAK και περισσότερες σαν «ποδοσφαιριστής της χρονιάς». Με την ομάδα του στην περίοδο 1967-1984 είχε 11 πρωταθλήματα, 6 κύπελλα, 5 νταμπλ και 5 ασπίδες. Η επίδοσή του το 1976 με 39 γκολ τον έφερε στην πρώτη θέση παγκοσμίως.

Ο Σωτήρης Καϊάφας γεννήθηκε το 1949 στη Μια Μηλιά και τα πρώτα ποδοσφαιρικά του βήματα τα έκανε στην ομάδα του χωριού του την Πρόοδο. Το 1965 εντάχθηκε στην Ομόνοια και το 1967 έκανε το ντεμπούτο του στην α’ ομάδα όπου για 17 χρόνια, μέχρι το 1984.

Στην Εθνική Ομάδα έπαιξε 18 αγώνες σημειώνοντας 2 γκολ. Η αποστολή του ήταν δύσκολη γιατί η Εθνική έπαιζε στα περισσότερα παιχνίδια της με μαζική άμυνα, με αποτέλεσμα ο ένας ή οι δυο επιθετικοί να είναι ξεκομμένοι χωρίς συμπαράσταση από τους υπόλοιπους συμποδοσφαιριστές τους.

Κύρια χαρακτηριστικά του παιχνιδιού του Καϊάφα ήταν η εξυπνάδα, οι σωστές κινήσεις, η όσφρηση του γκολ, η κυριαρχία του στον αέρα με τη σωστή τοποθέτηση και το εκτόπισμα του λόγω όγκου, η γρήγορη αλλαγή της μπάλας από το ένα στο άλλο πόδι, το καλό σουτ και με τα δυο πόδια και τέλος ο άριστος τρόπος που χρησιμοποιούσε το κεφάλι του.

Σαν επιστέγασμα και επιβράβευση της ποδοσφαιρικής αξίας του Καϊάφα είναι ότι έχει επιλεγεί απο την Κ.Ο.Π. σαν ο κορυφαίος ποδοσφαιριστής του αιώνα στην Κύπρο.

Το 2003 επελέγη από την Ομοσπονδία της Κύπρου ως ο "χρυσός παίκτης" της χώρας για τον εορτασμό των 50 χρόνων της ΟΥΕΦΑ.

Παραπομπές 

Κύπριοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Κύπρου
Ποδοσφαιριστές Ομόνοιας Λευκωσίας
Ποδοσφαιριστές Α΄ κατηγορίας Κύπρου
Χρυσοί Παίκτες ΟΥΕΦΑ
Ψωρίαση

Η ψωρίαση είναι μια χρόνια, μη μεταδοτική αυτοάνοση ασθένεια που επηρεάζει το δέρμα και τις αρθρώσεις. Προκαλεί συνήθως κοκκινίλες, φολιδωτές κηλίδες που εμφανίζονται στην επιδερμίδα. Οι λεπιδώδεις αυτές κηλίδες, που προκαλούνται από ψωρίαση, ονομάζονται ψωριασικές πλάκες (περιοχές με φλεγμονή από την υπερβολική παραγωγή δέρματος). Το δέρμα συσσωρεύεται γρήγορα σε αυτά τα σημεία και παίρνει μια ασημί-λευκή απόχρωση. Συνηθέστερα εμφανίζονται στους αγκώνες και τα γόνατα, αλλά μπορεί να επηρεάσει κάθε σημείο του σώματος, συμπεριλαμβανομένου του τριχωτού της κεφαλής και των γεννητικών οργάνων. Σε αντίθεση με το έκζεμα, η ψωρίαση είναι πιο πιθανό να εμφανιστεί στην εσωτερική πλευρά των αρθρώσεων.

Η νόσος επηρεάζει την ποιότητα ζωής και την σωματική και ψυχική υγεία των ασθενών με πολλούς τρόπους. Συχνά εμφανίζεται μαζί με άλλες παθήσεις όπως φλεγμονές στους οφθαλμούς, ελκώδη κολίτιδα, ψωριασική αρθρίτιδα, παχυσαρκία αλλά και ψυχικές παθήσεις όπως κατάθλιψη κλπ. Μπορεί να οφείλεται τόσο σε γενετικούς παράγοντες όσο και σε περιβαλλοντικούς όπως στρες, φάρμακα, ναρκωτικά, κάπνισμα, τραυματισμούς κλπ. Ειδικότερα όσον αφορά την παχυσαρκία, αυτή αυξάνει τον κίνδυνο εμφάνισης ψωρίασης κατά δύο φορές. 

Μερικοί από τους μύθους που συνοδεύουν την ψωρίαση είναι ότι προκαλείται από την κακή υγιεινή, ότι η γλουτένη επιδεινώνει τα συμπτώματα της και ότι η ψωρίαση δεν είναι κληρονομική.

Δεν υπάρχει θεραπεία για τη νόσο αλλά υπάρχουν φάρμακα που ανακουφίζουν τα συμπτώματα όπως κορτικοστεροειδή και αντιφλεγμονώδη. Πολλά υποσχόμενο για την ανακούφιση των ασθενών είναι το έλαιο κανναβιδιόλης (CBD) για το οποίο όμως η έρευνα είναι σε αρχικό στάδιο και δεν χορηγείται ως φάρμακο. . Τα τελευταία χρόνια έχουν παρασκευασθεί νέα φάρμακα με βιοτεχνολογικές μεθόδους, τα οποία έχουν εξειδικευμένη δράση, δράση δηλαδή έναντι ορισμένων πρωτεϊνών που παίζουν μικρότερο ή μεγαλύτερο ρόλο στην παθογένεση της ψωρίασης. Τα φάρμακα αυτά χορηγούνται υποδόρια ή ενδοφλέβια και είναι ιδιαίτερα αποτελεσματικά και ασφαλή, όπως η ετανερσέπτη, η ινφλιξιμάμπη, η ανταλιμουμάμπη, η ουστεκινουμάμπη, η σεκουκινουμάμπη και η μπρονταλουμάμπη, καθώς επίσης και η απρεμιλάστη, η οποία χορηγείται από του στόματος. Φαίνεται ότι μπορούν να προσφέρουν σημαντική ύφεση για τη ψωρίαση για μακρότερα χρονικά διαστήματα.

Σε προχωρημένα στάδια της νόσου χορηγούνται τα βιολογικά φάρμακα που έχουν σκοπό να αντιμετωπίσουν το αίτιο της νόσου που είναι το ίδιο το ανοσοποιητικό σύστημα του ασθενούς.

Παραπομπές 

Δερματικές ασθένειες
Τυρί

Το τυρί είναι τροφή που παρασκευάζεται από το γάλα, με την επίδραση ουσιών, οι οποίες δρουν φυραντικά.

Θρεπτική αξία 
Το τυρί είναι πολύ ωφέλιμο για τον ανθρώπινο οργανισμό, καθώς στα συστατικά του συμπεριλαμβάνονται οι βιταμίνες, το ασβέστιο, το λίπος, η λακτόζη, η καζεΐνη, υδατάνθρακες, σάκχαρα και πρωτεΐνες. Τα ίδια συστατικά έχει και το γάλα, από το οποίο παράγεται. Το πλεονέκτημά του είναι ότι έχει πολύ μικρότερο όγκο από το γάλα και συνέπεια αυτού είναι να απορροφάται καλύτερα από τον οργανισμό.

Παρασκευή 
Αρχικά το γάλα βράζεται και έπειτα προστίθεται μαγιά (πυτιά). Το γάλα μπορεί να είναι από αγελάδα ή από πρόβατο αλλά και από άλλα ζώα. Με την ανάδευση προστίθενται και άλλες χημικές ουσίες και στη συνέχεια το υλικό που έπηξε διαχωρίζεται από το αραιό γάλα. Το αραιό γάλα λέγεται συνήθως τυρόγαλο και το πηγμένο υλικό τυρόπηγμα. Μόλις διαχωριστεί, μπορεί να χρησιμοποιηθεί για παρασκευή μυζήθρας ή προσθέτοντας λίγο γάλα για να φτιαχτεί ανθότυρο ή μανούρι. Η διάρκεια της διαδικασίας που γίνεται συνήθως σε τυροκομεία, είναι μισή ώρα με 50 λεπτά. Τα τυριά χρειάζονται διαφορετική θερμοκρασία για να παρασκευαστούν, ανάλογα με το είδος τους. Έτσι, σκληρά τυριά, όπως το κασέρι χρειάζονται θερμοκρασία πάνω από 33 βαθμούς Κελσίου και πολλή μαγιά, ενώ τα μαλακά τυριά, όπως η φέτα και ο τελεμές, απαιτούν θερμοκρασία από 25 μέχρι και 35 βαθμούς Κελσίου. Το μείγμα ξαναβράζεται για την παρασκευή των σκληρών τυριών. Έπειτα, στραγγίζεται με την «τσαντίλα» (στερεό πανί) και τοποθετείται σε καλούπια. Είναι απαραίτητο να αποθηκευτεί για αρκετό καιρό , ώστε να ολοκληρωθούν οι βιοχημικές ζυμώσεις. Οι τελευταίες προκαλούνται από φυράματα, τα οποία παράγονται από ζυμομύκητες και βακτήρια.

Είδη 
Τα μαλακά τυριά περιέχουν μεγάλη σχετικά ποσότητα νερού (55%) και δε διατηρούνται εύκολα και για μεγάλο χρονικό διάστημα, σε αντίθεση με τα σκληρά τυριά. Τα σκληρά περιέχουν μέχρι 38% νερό και ωριμάζουν αργά. Ωστόσο, μπορούν να διατηρηθούν για πολύ καιρό.

Άλλα τυριά είναι:
Γραβιέρα: ανήκει στα σκληρά τυριά.
Κεφαλογραβιέρα: επίσης σκληρό τυρί.
Κεφαλοτύρι: επίσης σκληρό τυρί.
Μανούρι.
Κασέρι.
Μπάτζος: είδος τυριού από αιγοπρόβειο γάλα που παρασκευάζεται στην Κεντρική Μακεδονία. 
Ροκφόρ: παρασκευάζεται από πρόβειο γάλα. Ωριμάζει σε θερμοκρασία 7 βαθμών Κελσίου και με την ανάπτυξη μυκήτων (μούχλα).
Ανθότυρο.
Ταλαγάνι.
Μυζήθρα.
Τελεμές: ανήκει στα μαλακά τυριά.
Τουλούμι: επίσης μαλακό τυρί.
Φέτα. Είναι το γνωστότερο ίσως τυρί στην Ελλάδα, με κατοχυρωμένη ονομασία προέλευσης, και αποτελεί απαραίτητο συστατικό στη χωριάτικη σαλάτα. Επίσης, σερβίρεται συχνά με ελαιόλαδο και ρίγανη, για να είναι πιο νόστιμη.
Μοτσαρέλα : Μαλακό ιταλικό τυρί για χρήση κυρίως ως υλικό σε πίτσα.
Παρμεζάνα : Ιταλικό σκληρό τυρί.
Έμενταλ : Ελβετικό ημίσκληρο τυρί
Τσένταρ : Βρετανικό ημίσκληρο τυρί

Πηγές 
Συλλογικό έργο, Εγκυκλοπαίδεια 2002, έκδ. 1984, τ. 20, σελ.98.

Εξωτερικοί σύνδεσμοι

Διάγραμμα Παραγωγής Τυροκομικών

Τύποι φαγητού